ਵੀਨਾ ਜਾਰਜ

ਵੀਨਾ ਜਾਰਜ ਭਾਰਤੀ ਕਮਿਊਨਿਸਟ ਪਾਰਟੀ (ਮਾਰਕਸਵਾਦੀ) ਦੀ ਭਾਰਤੀ ਸਿਆਸਤਦਾਨ ਹੈ ਅਤੇ ਕੇਰਲਾ ਵਿਧਾਨ ਸਭਾ ਵਿੱਚ ਆਰੰਮੁਲਾ (ਰਾਜ ਵਿਧਾਨ ਸਭਾ ਹਲਕਾ) ਦੀ ਨੁਮਾਇੰਦਗੀ ਕਰਦੀ ਹੈ। ਰਾਜਨੀਤੀ ਵਿਚ ਆਉਣ ਤੋਂ ਪਹਿਲਾਂ, 16 ਸਾਲਾਂ ਤੋਂ ਵੱਧ ਸਮੇਂ ਤੱਕ ਉਸਨੇ ਵੱਡੇ ਮਲਿਆਲਮ ਨਿਊਜ਼ ਚੈਨਲਾਂ ਨਾਲ ਕੰਮ ਕੀਤਾ ਹੈ। ਉਹ ਮਲਿਆਲਮ ਨਿਊਜ਼ ਚੈਨਲਾਂ ਵਿਚ ਪਹਿਲੀ ਮਹਿਲਾ ਕਾਰਜਕਾਰੀ ਸੰਪਾਦਕ ਵੀ ਹੈ।

 ਸਿੱਖਿਆ 
ਵੀਨਾ ਜਾਰਜ ਨੇ ਕੇਰਲ ਯੂਨੀਵਰਸਿਟੀ ਤੋਂ ਭੌਤਿਕ ਵਿਗਿਆਨ ਵਿੱਚ ਪੋਸਟ ਗ੍ਰੈਜੂਏਟ ਡਿਗਰੀ ਹਾਸਲ ਕੀਤੀ ਹੈ।

 ਨਿੱਜੀ ਜ਼ਿੰਦਗੀ 
ਵੀਨਾ ਜਾਰਜ ਦਾ ਵਿਆਹ ਡਾ. ਜਾਰਜ ਜੋਸਫ ਨਾਲ ਹੋਇਆ ਹੈ ਜੋ ਮਲੰਕਾਰਾ ਆਰਥੋਡਾਕਸ ਸੀਰੀਅਨ ਚਰਚ ਦਾ ਐਸੋਸੀਏਸ਼ਨ ਸੈਕਟਰੀ ਸੀ

 ਕਰੀਅਰ 

 ਟੈਲੀਵਿਜ਼ਨ ਕਰੀਅਰ

ਵੀਨਾ ਜਾਰਜ ਨੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਕੈਰਾਲੀ ਟੀਵੀ ਦੇ ਇੱਕ ਪੱਤਰਕਾਰ ਸਿਖਿਆਰਥੀ ਵਜੋਂ ਕੀਤੀ ਸੀ। ਇਸ ਤੋਂ ਬਾਅਦ ਉਸਨੇ ਕੈਰਾਲੀ ਟੀਵੀ ਛੱਡ ਕੇ ਮਨੋਰਮਾ ਨਿਊਜ਼ ਵਿੱਚ ਨਿਊਜ਼ ਐਂਕਰ ਵਜੋਂ ਕੰਮ ਕੀਤਾ। ਮਨੋਰਮਾ ਨਿਊਜ਼ ਵਿਚ ਉਹ ਪੁਲੇਰਵੇਲਾ ਅਤੇ ਈਈ ਲੋਖਮ ਆਦਿ ਪ੍ਰੋਗਰਾਮਾਂ ਦੀ ਇੰਚਾਰਜ ਸੀ। ਉਸਨੇ ਮਲਿਆਲਮ ਨਿਊਜ਼ ਚੈਨਲ ਇੰਡੀਆਵਿਜ਼ਨ ਅਤੇ ਟੀਵੀ ਨਿਊਜ਼ ਨਾਲ ਵੀ ਕੰਮ ਕੀਤਾ। ਇੰਡੀਆਵਿਜ਼ਨ ਵਿਚ ਉਹ ਮੁੱਖ ਨਿਊਜ਼ ਸੰਪਾਦਕ ਸੀ। ਉਹ ਫਰਵਰੀ 2015 ਵਿਚ ਕਾਰਜਕਾਰੀ ਸੰਪਾਦਕ ਵਜੋਂ ਟੀਵੀ ਨਿਊਜ਼ ਵਿਚ ਸ਼ਾਮਿਲ ਹੋਈ ਸੀ।

 ਬਤੌਰ ਰਾਜਨੇਤਾ

ਵੀਨਾ ਜਾਰਜ ਨੂੰ ਕੇਰਲਾ ਵਿਧਾਨ ਸਭਾ ਚੋਣਾਂ, 2016 ਲਈ ਸੀ.ਪੀ.ਐਮ. ਦੇ ਰਾਜ ਸਕੱਤਰੇਤ ਦੁਆਰਾ ਆਰੰਮੁਲਾ (ਰਾਜ ਵਿਧਾਨ ਸਭਾ ਹਲਕਾ) ਦੀ ਉਮੀਦਵਾਰ ਨਾਮਜ਼ਦ ਕੀਤਾ ਗਿਆ ਹੈ।

ਉਸਨੇ ਕੇਰਲ ਦੇ ਵਿਧਾਨ ਸਭਾ ਲਈ-ਆਰੰਮੁਲਾ (ਰਾਜ ਵਿਧਾਨ ਸਭਾ ਹਲਕੇ) ਤੋਂ 2016 ਕੇਰਲ ਵਿਧਾਨ ਸਭਾ ਦੀ ਚੋਣ ਵਿਚ ਇੰਡੀਅਨ ਨੈਸ਼ਨਲ ਕਾਗਰਸ ਪਾਰਟੀ ਦੇ ਕੇ.ਸਿਵਾਦਸਨ ਨਾਇਰ ਨੂੰ 7646 ਵੋਟ ਦੇ ਫਰਕ ਨਾਲ ਹਰਾ ਕੇ ਜਿੱਤ ਹਾਸਿਲ ਕੀਤੀ ਸੀ।

2019 ਦੀਆਂ ਆਮ ਆਮ ਚੋਣਾਂ ਵਿੱਚ ਉਸਨੇ ਖੱਬੇ ਮੋਰਚੇ ਦੇ ਉਮੀਦਵਾਰ (ਐਲ.ਡੀ.ਐਫ ) ਵਜੋਂ ਪਠਾਨਕਥਿੱਟਾ (ਲੋਕ ਸਭਾ ਹਲਕੇ) ਤੋਂ ਚੋਣ ਲੜੀ ਸੀ। ਹਾਲਾਂਕਿ ਉਹ ਇੰਡੀਅਨ ਨੈਸ਼ਨਲ ਕਾਂਗਰਸ ਦੀ ਐਂਟੋ ਐਂਟਨੀ ਤੋਂ 44,243 ਵੋਟਾਂ ਦੇ ਫਰਕ ਨਾਲ ਚੋਣ ਹਾਰ ਗਈ ਸੀ।

 ਅਵਾਰਡ 

 ਕੇਰਲ ਟੀਵੀ ਅਵਾਰਡਜ਼ -2 ਬੇਸਟ ਮਲਿਆਲਮ ਨਿਊਜ਼ ਰੀਡਰ
 ਲੋਹਿਥਦਾਸ ਮਿਨੀ ਸਕ੍ਰੀਨ ਅਵਾਰਡ -2012
 ਰਾਜੀਵ ਗਾਂਧੀ ਅਧਿਐਨ ਕੇਂਦਰ ਪੁਰਸਕਾਰ -2012
 ਜੇਸੀ ਫਾਉਂਡੇਸ਼ਨ ਅਵਾਰਡ -2012
 ਗ੍ਰੀਨ ਚੁਆਇਸ ਯੂਏਈ ਪੁਰਸਕਾਰ
 ਸੁਰੇਂਦਰਨ ਨੀਲਸਵਰਮ ਪੁਰਸਕਾਰ -2011
 ਕੰਨਿਆਕਾ ਮਿਨਾਲੇ ਪੁਰਸਕਾਰ -2011
 ਪੀ.ਭਾਸਕਰਨ ਫਾਉਂਡੇਸ਼ਨ ਅਵਾਰਡ -2011
 ਸਾਬਰਮਤੀ ਅਵਾਰਡ -2011
 ਏਸ਼ੀਆਵਿਜ਼ਨ ਅਵਾਰਡ -2010,2011
 ਟੀਵੀ ਵਿਊਅਰਜ਼ ਅਵਾਰਡ -2010

 ਹਵਾਲੇ 

ਸ਼੍ਰੇਣੀ:ਭਾਰਤੀ ਟੈਲੀਵਿਜ਼ਨ ਪੱਤਰਕਾਰ
ਸ਼੍ਰੇਣੀ:20ਵੀਂ ਸਦੀ ਦੀਆਂ ਭਾਰਤੀ ਲੇਖਿਕਾਵਾਂ
ਸ਼੍ਰੇਣੀ:ਭਾਰਤੀ ਔਰਤ ਪੱਤਰਕਾਰ
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1974